Vaski-kirjastot

Kuvailuryhmä  MUISTIO

Aika 4.12.2015 klo 13-14.45

Paikka Turun kaupunginkirjasto, iso neuvottelutila

Paikalla Riitta Kari, Pirkko Nikander, Kerttu Pietilä, Heli Pohjola, Sari Rantanen, Tiina Sorsimo, Päivi Svala (siht.), Anna Viitanen (pj.)

1. Edellisen kokouksen muistio

 Hyväksyttiin edellisen kokouksen muistio. Täydennyksenä kohtaan 8 muut asiat: 852-toistuman poistaminen tietueesta, kun poistetaan kirjaston viimeinen nide, ei ole tarpeellista.

1. RDA

Vaski-jory on päättänyt, että Vaskissa otetaan RDA-kuvailusäännöstö käyttöön vuoden 2016 aikana. Samassa yhteydessä päätettiin tilata Vaskiin Auroran lisämaksullinen LuettelointiPro -ominaisuus, ns. Melinda-paketti. Aiemmasta tiedosta poiketen luettelointitietojen massamuutokset eivät olekaan mahdollisia LuettelointiPron avulla. Pro tulee olemaan lähinnä pääkäyttäjien työväline.

BTJ on ilmoittanut toimittavansa RDA-tietueita heti vuoden alusta lähtien. Tämä koskee aluksi kirjoja, av-aineiston suhteen aikataulusta ei ole tietoa. Kun alamme saamaan RDA-tietueita, täytyy kuvailijoita ohjeistaa siitä miten nämä tietueet poikkeavat vanhasta kuvailusta, jotta tietojen oikeellisuuden pystyy arvioimaan. Primääriluetteloinnissa RDA tullaan ottamaan käyttöön vasta myöhemmin, kun saamme Kansalliskirjaston ohjeita ja olemme nähneet mitä BTJ:n luettelointi on. Tietokannassa tulee siis olemaan eri kuvailusäännöillä kuvailtuja tietueita.

Vaskiin hankittavien Toolkit-lisenssien tilanne on vielä auki. Jotta ostettavien Toolkit-lisenssien määrä tiedetään, täytyy selvittää kuinka monta kuvailijaa ja missä kirjastoissa sitoutuu RDA:n opiskeluun ja RDA-kuvailuun (liittyy muistion kohtaan 4. Kuvailun keskittäminen Vaskissa).

Kansalliskirjaston RDA suomennos poistuu vapaasta käytöstä joulukuun aikana. Esim. Kumean laatima työohje <https://www.kiwi.fi/pages/viewpage.action?pageId=48268242> on hyvä esimerkki RDA:sta.

1. Melinda

Kansalliskirjasto on ilmoittanut olevansa kiinnostunut Vaskin saamisesta mukaan Melindaan. Asiasta on pidetty kansalliskirjaston ja Turun kaupunginkirjaston edustajien kanssa kokous 8.10. Kokouksessa keskusteltiin alustavasti Melindaan liittymisen edellytyksistä, tämän jälkeen asia ei ole edennyt. PIKI on mukana Melindassa, joten Aurorassa on Melinda yhteensopivuus ja Vaskin olisi mahdollista liittyä Melindaan jo keväällä 2016.

1. Kuvailun keskittäminen Vaskissa

Kuvailutyöryhmä on saanut tehtäväkseen tehdä selvityksen kuvailun keskittämisestä Vaskissa. Selvityksen on oltava valmis maaliskuun 2016 loppuun mennessä. Keskusteltiin kuvailun keskittämisestä ja mm. PIKI:n esimerkistä.

1. Salon konversion jälkien siivous

Salon liittyessä Vaskiin saimme uusia tuplatietueita. Tuplatietueita on vuotta 1972 vanhemmissa kirjoissa n. 17-18 %, standarditunnuksettomissa (esim. cd-levyt) sekä uusissa hankinnoissa (ISBN ilman väliviivoja/väliviivoilla).

Vaski-joryn 14.12.2012 hyväksymä tietokannan siivoussuunnitelma mahdollisesti vain päivitetään ja siivousurakka jaetaan kirjastojen koon mukaan, kuten aiemminkin, Salo huomioon ottaen. Salolta tiedustellaan onko heillä mahdollisuus osallistua CD-levyjen tietueiden yhdistämiseen.

Siivouksessa käydään läpi tuplatietueet kirjojan osalta vuosilta 1934-1972 ja jo siivouksen alla olevat ISBN-listat vuoden 2016 loppuun mennessä. Myös CD-levyjen osalta siivoustyö aloitetaan alusta, mutta aikarajaa siivoukselle ei voi määritellä.

1. Muut asiat

 Seuraava kokous 12.1.2016 klo 13.00.